**Reklaami edastamise leping**

Aktsiaselts Tallinna Linnatransport**,** registrikood10312960, asukoht Kadaka tee 62a, 12618 Tallinn, juhatuse liige Kaido Padar (edaspidi: TLT)

ja

… , registrikood …, aadress …, juhatuse liige … (edaspidi: Pakkuja)

edaspidi eraldi ja üksikult nimetatud pool ning koos ja ühiselt nimetatud pooled, sõlmisid käesoleva lepingu (edaspidi Leping) alljärgnevatel tingimustel:

**1. LEPINGU ESE**

1.1. Lepinguga annab Pakkuja TLT-le reklaami edastamise seadmed, mis on nimetatud Lisades 1 ja 3 (edaspidi Seadmed) ning TLT on kohustatud need paigaldama ühissõidukitesse.

1.1.1. Pooled on kokku leppinud, et TLT paigaldusaeg alates Seademete üleandmisest on keskmiselt kolm ühissõidukit tööpäevas. Seadmete üleandmisega tuleb alustada 30 päeva jooksul arvates Lepingu sõlmimisest ja neid võib üle anda osade kaupa.

1.1.2. Pooled on kokku leppinud, et ühissõidukite arv, millele Seadmed paigaldatakse on vähemalt 120.

1.1.3. Pakkuja on kohustatud maksma TLT Seadmete paigaldamise töö ja selleks kasutatud tarvikute eest tasu Lisas 3 sätestatud määrade alusel ettemaksuna.

1.2. Pärast Seadmete paigaldamist võib Pakkuja kasutada Seadmeid reklaami edastamiseks ühissõidukites TLT-le makstava tasu eest, mida arvestatakse ühissõidukitesse paigaldatud ekraanide arvu järgi.

1.2.1. Pooled on kokku leppinud, et lisaks seadustest või Tallinna õigusaktidest tulenevatele reklaamipiirangutele on keelatud ka alkohoolsete jookide, suhkrujookide, maiustuste, laenutoodete, mootorsõidukite ja nendega seotud kaupade ja teenuste, ebasündsa, tubaka- või poliitreklaami edastamine, ning muus osas peab reklaami edastamisel järgima [ka Tallinna transpordi disainisüsteem](https://www.figma.com/proto/s8InGV5L743TeHraoBftSW/Tallinna-Transpordi-disainis%C3%BCsteem?page-id=0%3A1&type=design&node-id=1081-64040&viewport=547%2C-400%2C0.08&t=BiM6DPUON83qQ71a-1&scaling=contain)i reegleid, mis võivad Lepingu kehtivuse ajal muutuda.

1.2.2. Pooled arvestavad, et TLT võib punkti 1.2.1. alusel ühepoolselt nõuda reklaami edastamise lõpetamist, mis tema hinnangul Lepingule ei vasta.

1.3. Lepingu dokumendid on leping ja lepingu lisad:

1.3.1. Lisa 1 – Ühissõidukitesse paigaldavate digitaalset infot edastavate Seadmete tingimused.

1.3.2. Lisa 2 – Ekraanide arvestus ühissõidukites.

1.3.3. Lisa 3 – TLT tööde ja tarvikute tasud.

**2. TLT MUUD KOHUSTUSED JA ÕIGUSED**

2.1. TLT kohustub mitte takistama ega piirama Pakkujat Seadmete kasutamisel kooskõlas Lepinguga, välja arvatud juhul, kui takistamine või piiramine on vajalik sõidukite liinitööks, remontimiseks või Seadmete kahjustumise ärahoidmiseks või kui see tuleneb seadusest või Lepingust.

2.2. TLT-l on õigus viivitamata peatada Seadmete kasutamine, kui nende kasutamine kujutab endast ohtu inimeste elule või tervisele, keskkonnale või TLT või kolmandate isikute varale. Sellisel juhul lepivad pooled kokku meetmed ohu vältimiseks, misjärel Seadmete kasutamist jätkatakse.

2.3. TLT-l on õigus nõuda Pakkujalt Seadmetega seotud ja TLT kantud kulutuste või kahju hüvitamist, eeskätt kui need kulutused pidi vastavalt seadusele või käesolevale Lepingule kandma Pakkuja. Sealhulgas trahvide või kahjude hüvitamist, mis on TLT-le määratud seoses Pakkuja edastatava reklaamiga.

**3. PAKKUJA MUUD KOHUSTUSED JA ÕIGUSED**

3.1. Pakkuja on kohustatud andma TLT-le vajalikud andmed Seadmete kohta ja nende paigaldusjuhised ning tagama, et Seadmed on ohutud ja sobivad kasutamiseks ühissõidukites (vibratsioon, niiskus, temperatuur, tolm, võimsus jne). Samuti andma vajadusel üle asendusseadmed.

3.2. Pakkuja on kohustatud kasutama Seadmeid vastavalt Lepingule ning täitma TLT poolt tehtud ettekirjutusi. Pakkuja ei kasuta Seadmeid audioreklaami edastamiseks.

3.3. Pakkujal ei ole õigust anda kolmandatele isikutele üle Lepingust tulenevaid õigusi ja kohustusi ning seadmeid või juurdepääsu neile, ilma TLT nõusolekuta.

3.4. Kui Pakkuja kavandab Seadmete abil ühissõidukites reklaami edastamist, mis võib olla häiriv, näiteks šokeeriva sisuga sotsiaalreklaam või mida võib tõlgendada ühistranspordi mainet kahjustavana, siis peab Pakkuja sellise reklaami TLT-ga eelnevalt kooskõlastama ning kui TLT reklaami ei kooskõlasta, siis selle edastamisest loobuma.

**4. LEPINGU ALUSEL MAKSTAVAD TASUD**

4.1. Seadmete paigaldamise tasu määrad on Lepingu Lisas 3. Neist lähtutakse ka Seadmete eemaldamise korral. Tasu määra on ilma käibemaksuta, kui käibemaks kuulub lisamisele, kohustub Pakkuja maksma tasu koos käibemaksuga seadusjärgses määras. Pakkuja ei ole kohustatud maksma Seadmete paigaldamisel kasutatud tarvikute eest, kui ta ka need koos Seadmetega paigaldamiseks üle andis.

4.2. Seadmete paigaldamise eest tuleb Pakkujal tasuda enne paigaldustööde algust ja TLT esitab selle kohta Pakkujale arve võttes aluseks paigaldamiseks üle antud Seadmete arvu. Arve tasumise tähtaeg on 7 päeva ja enne arve tasumist TLT Seadmeid ei paigalda.

4.3. Pärast Seadmete ühissõidukisse paigaldamist on Pakkuja kohustatud maksma ühe ühissõidukisse paigaldatud ekraani eest … eurot kuus. Kui käibemaks kuulub lisamisele on Pakkuja kohustatud maksma tasu koos käibemaksuga seadusjärgses määras.

4.4. TLT-l on õigus alates 2026. aastast ja igal järgneval aastal muuta punktis 4.1. ja/või punktis 4.3. nimetatud tasu määra selle võrra kuipalju muutus THI eelnenud aastal Statistikaameti andmetel, kuid mitte enam kui 5%. Tasu ei muudeta, THI muutus eelnenud aastal ei ületa 2%.

4.5. Pakkuja on kohustatud tasuma TLT-le punkti 4.3. alusel järgenval kuul vastavalt sellele mitu ekraani eelnenud kuul oli ühissõidukitesse paigaldatud. Arve koostamise ja esitamise aluseks on TLT eelnenud kuul kehtinud Lepingu Lisa 2 ja Pakkuja teated punkti 4.9. alusel.

4.6. Pärast 4 kuu möödumist Lepingu sõlmimisest on Pakkuja kohustatud tasuma TLT-le igal kuul vähemalt 120 ekraani eest ka siis, kui ta ei ole vastavalt arvul Seadmeid ühissõidukitesse paigaldamiseks üle andnud või neid reklaami edastamiseks ei kasuta.

4.7 Pakkuja on kohustatud tasuma Lepingu punkti 4.5. ja 4.6. kohase arve ülekandega TLT arvel näidatud pangakontole 15 päeva jooksul arvates arve esitamise päevast.

4.8. Pakkujal on õigus nõuda läbirääkimiste alustamist tasu muutmise üle juhul, kui reklaami edastamise tingimused on muutunud asjaolude tõttu, mille eest Pakkuja vastavalt käesoleva lepingu vääramatu jõu sätetele ei vastuta.

4.9. Kui Pakkuja ei saa kasutada Seadmeid, sest need on kahjustatud, siis on ta sellel perioodil, mil Seadmeid vahetatakse või parandatakse, vabastatud tasu maksmisest TLT-le tingimusel, et Pakkuja on hiljemalt kuu lõpus teatanud TLT-le nimetatud Seadmetest.

4.10. Asjaolusid ja olukordi, mis on seotud sõidukite seismisega garaažis igapäevaste sõidugraafikute, remondi või plaanipäraseks tehnoülevaatuseks ettevalmistamise tõttu või muu TLT tavapärase tegevuse tõttu, ei loeta Seadmete kasutamise takistuseks, ja see ei vabasta Pakkujat tasu maksmisest.

4.11. Tasu määrade muutmine vormistatakse kirjalikult.

4.12. Tasu maksmisega viivitamisel maksab viivitanud pool tähtaegselt tasumata summalt kogu viivituse perioodil viivist 0,05% (null koma null viis protsenti) iga viivitatud päeva eest.

**5. SÕIDUKITE VARUSTAMINE SEADMETEGA**

5.1. Tehniliste võimaluste olemasolul ja TLT-ga kokkuleppel paigaldatakse normaalpikkusega sõidukitesse üks ekraan, liigendiga sõidukitesse kuni kaks ekraani.

5.2. TLT ei varusta Lepingu kehtivuse ajal samu ühissõidukeid kolmanda isiku Seadmetega reklaami edastamiseks.

5.3. Ühissõidukitesse paigaldatud seadmete kindlustab Pakkuja. Kindlustamine ei ole kohustuslik. TLT ei vastuta ühelgi juhul ühissõidukitesse paigaldatud Seadmete kahjustamise korral, välja arvatud juhul, kui Seade sai kahjustada paigaldusvigade tõttu või kahju tekitas TLT töötaja.

5.4. Kui ühissõidukil, millele paigaldati Seadmed on avarii, mille tõttu seda ei saa liini teenindamiseks kasutada kauem kui 7 päeva, siis võib TLT Pakkuja soovi korral Seadmed teise ühissõidukisse ümber tõsta ilma täiendava tasuta.

**6. VÄÄRAMATU JÕUD**

6.1 Pool ei vastuta sõltumata tema süü olemasolust või puudumisest oma kohustuse rikkumise eest üksnes siis, kui ta tõendab, et rikkus kohustust takistava asjaolu tõttu, mida ta ei saanud mõjutada, ja kui sellise takistava asjaolu arvesse võtmist Lepingu sõlmimise ajal või selle vältimist või takistavast asjaolust või selle tagajärgedest ülesaamist ei saanud temalt mõistlikkuse põhimõttest lähtudes oodata.

6.2. Kui punktis 6.1. nimetatud takistav asjaolu on ainult ajutine, ei vastuta pool kohustuse rikkumise eest üksnes aja vältel, mil takistav asjaolu mõjutas kohustuse täitmist.

6.3 Kui pool ei vastuta kohustuse rikkumise eest vastavalt Lepingu punktile 6.1., võib teine pool siiski peatada omapoolsete kohustuste täitmise, lõpetada Lepingu ja kasutada muid õiguskaitsevahendeid.

6.4. Pool, kes rikub kohustust punktis 6.1 nimetatud takistava asjaolu tõttu, peab sellest asjaolust ja selle mõjust tema võimele kohustust täita teatama viivitamata, kui ta sai takistavast asjaolust teada või pidi sellest teada saama. Teatamata jätmise korral vastutab ta sellega teisele poolele tekitatud kahju eest.

6.5. Pool ei või tugineda kohustuse rikkumisele teise poole poolt ega kasutada sellest tulenevalt ühtki õiguskaitsevahendit, kui kohustuse rikkumise põhjustas tema enda käitumine.

6.6. Punktis 6.1. nimetatud takistava asjaolu esinemine ei vabasta pooli kohustusest võtta tarvitusele kõik võimalikud abinõud kohustuse rikkumise tekitatava kahju vältimiseks või vähendamiseks.

**7. LEPINGU JÕUSTUMINE, TÄHTAEG JA LÕPETAMINE**

7.1. Leping jõustub päevast, mil sellel on mõlema poole digitaalallkirjad.

7.2. Leping kehtib seitse aastat arvates päevast, mil Pakkuja paigaldas esimese ekraani (vt ajaliselt esimene Lepingu Lisa 2).

7.3. Pakkuja võib Lepingu lõpetada ennetähtaegselt, teatades TLT-le lepingu lõpetamise soovist kirjalikult ette vähemalt 90 kalendripäeva, kooskõlastades seejärel hiljemalt 30 kalendripäeva jooksul TLT-ga seadmete ühissõidukitest eemaldamise graafiku ja tasudes TLT-le ühissõidukitest sinna paigaldatud Seadmete eelmaldamise eest Lepingu lõppemise päevaks. Pakkuja kohustatud maksma tasu ekraanide eest kuni nende eemaldamiseni.

7.4. TLT võib Lepingu lõpetada ennetähtaegselt, kui Pakkuja ei asu Lepingut täitma, viivitab tasu maksmisega üle 30 päeva või rikub Lepingut korduvalt või oluliselt. Sel juhul teatab TLT Pakkujale Lepingu ülesütlemisest ja Pakkujal säilib kohustus tasuda Seadmete eemaldamise eest ühissõidukistest ning lisaks viivisele tasumata arve(te)lt, on ta kohustatud maksma tasu ka ekraanide eest kuni nende eelmaldamiseni.

**8. LÕPPSÄTTED**

8.1. Kõigis Lepinguga reguleerimata küsimustes juhinduvad pooled Eesti Vabariigi seadustest.

8.2. Poolte kontaktisikud Lepingu täitmisega seotud küsimustes on: …

8.3. Vaidlusalused küsimused lahendavad pooled läbirääkimiste teel. Juhul, kui kokkulepet ei saavutata, lahendatakse vaidlusalune küsimus Harju maakohtus.

Pakkuja: TLT:

 Aktsiaselts Tallinna Linnatransport

reg nr … reg nr 10312960

… Kadaka tee 62a 12618 Tallinn

Tel:+ 372 … Tel: +372 643 4000

 tlt@tlt.ee

*(allkirjastatud digitaalselt) (allkirjastatud digitaalselt)*

… Kaido Padar

juhatuse liige juhatuse liige

**Lisa 1**

**Ühissõidukitele paigaldavate digitaalset infot edastavate Seadmete tingimused ja kirjeldus**

1. Lisas 1 sisaldab Pakkuja pakutud Seadmete andmed, nende paigaldamise ja ühendamise põhimõttelist skeemi (punkt 2). Samuti Pakkuja ja TLT vahel kokkulepitud tingimusi, mis on järgmised:

1.1. Normaalsõidukites kasutatakse ühte ekraani, liigendiga ühissõidukites võimalusel kahte ekraani. Kõik Seadmed paigaldatakse nende kiiret eemaldamist võimaldaval viisil.

1.2. Esimene ekraan paigaldatakse juhikabiini eraldusseinale salongis, mida vajadusel tugevdatakse klaasplastiga. Kasutatavad ekraanid peavad olema kaasaegsed, näiteks LCD, mille paksus ei ületa 6-7 cm.

1.3. TLT ei vastuta ühissõidukitesse paigaldatud Seadmete kahju korral, Pakkuja võib Seadmed kindlustada ja suurendada nende purunemiskindlust, näiteks ekraani vigastuste vältimiseks tellida selle katmist kaitseklaasiga.

1.4. Meedia edastamiseks vajalikud vastuvõtuseadmed paigaldatakse juhikabiinis asuva laepaneeli peale, kus need ei sega juhti.

1.5. Kõik kasutatavad materjalid ja Seadmed on mõeldud sõidukites kasutamiseks. Seadmed peavad taluma tolmu ja töötavad garanteeritult temperatuurivahemikus -15 °**C** kuni +60°**C.** Seadmete toide lülitub sisse sõiduki käivitamisel ning Seadmed lõpetavad töö ja voolutarbimise pärast sõiduki mootori seiskamist.

1.6. Kõik paigaldusskeemid, mis on erinevad punktis 2 näidatust, kooskõlastatakse enne paigaldust vastavalt sõiduki tüübile TLT hooldusspetsialistide ja vajadusel sõidukitootjate esindajatega Eestis. Pakkuja peab olema valmis erilahendusteks garantiitingimuste alla käivate uute sõidukite varustamisel Seadmetega ning samuti tööga sõidukitootjate poolt nimetatud tingimustel.

2. Joonis:



3. Pakkuja pakutud Seadmete spetsifikatsioon ja tehnilised näitajad:

1. Monitori suurus, tüüp: …
2. Monitori toitepinge: …
3. Monitori võimsus: …
4. Monitori toite allikas: …
5. Monitori ühendus- ja toitekaablid: …
6. Komplektne multimeediaseade: …
7. Komplektse multimeediaseadme toitepinge: …
8. Komplektse multimeediaseadme summaarne võimsus: …
9. Komplektse multimeediaseadme toite allikas: …
10. Komplektse multimeediaseadme töötemperatuuri vahemik, ülekoormuskaitsme võimsus, voolutarve: …
11. Traadita interneti seadmed: …
12. GPS seadmed: …
13. USB ühenduskaablid seadmetele: …
14. Toiteallika „+“ klemm TLT hooldusspetsialistidega kokkulepitud ühendussõlmes (võimeline kasutama + 6 kuni 36 V)
15. Toiteallika „-„ klemm TLT hooldusspetsialistidega kokkulepitud ühendussõlmes
16. Meediaseadmete käivitussignaal TLT hooldusspetsialistidega kokkulepitud ühendussõlmes (+11,2 - 36V)

**Lisa 2**

**Ekraanide arvestus ühissõidukites**

|  |  |  |  |  |
| --- | --- | --- | --- | --- |
| Jrk nr | Ühissõiduki number | Ekraanide arv | Ekraani paigaldamise aeg | Ekraani eemaldamise aeg |
|  |  |  |  |  |

Lisa 2 koostatakse ja allkirjastatakse Poolte kontaktisikute poolt digitaalselt igal kuul, mil ekraanide arv muutub, st ühissõidukitesse ekraane lisatakse või neid eemaldatakse, ja see lisatakse Lepingule. Loetakse, et iga hilisem Lepingu Lisa 2 asendab varasema ning on kehtiv kuni järgmise muudatuseni. Kehtiva Lepingu Lisa 2 andmed on tasu arvestamise ja maksmise aluseks.